**NÁRODNÁ RADA SLOVENSKEJ REPUBLIKY**

VI. volebné obdobie

Číslo :

**Návrh zákona**

**z ............ 2015,**

ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov

**Národná rada Slovenskej republiky sa uzniesla na tomto zákone:**

**Čl. I**

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 140/2008 Z. z., zákona č. 461/2008 Z. z., zákona č. 540/2008 Z. z., zákona č. 170/2009 Z. z., zákona č. 67/2010 Z. z., zákona č. 132/2010 Z. z., zákona č. 136/2010 Z. z., zákona č. 172/2011 Z. z., zákona č. 470/2011 Z. z., zákona č. 306/2012 Z. z., zákona č. 74/2013 Z. z., zákona č. 153/2013 Z. z. a zákona č. 204/2014 Z. z. sa mení a dopĺňa takto:

1. V § 30a ods. 1 sa slovo „zamestnávateľovi“ nahrádza slovami „na účely zamestnávania“.

2. V § 30a ods. 2 sa za slovami „v obdobnom pracovnom vzťahu“ dopĺňa čiarka a slová „okrem vykonávania pracovnej zdravotnej služby podľa ods. 3 písm. a) bod 1“ a za slovami „vlastnými zamestnancami“ sa dopĺňajú slová „alebo podľa ods. 3 písm. a) bod 1“.

3. V § 30a ods. 3 písm. a) sa slová „mať na vykonávanie pracovnej zdravotnej služby“ nahrádzajú slovami „zabezpečiť vykonávanie pracovnej zdravotnej služby“.

4. V § 30a ods. 3 písm. a) sa dopĺňa nový bod 1, ktorý znie:

„1. osobne, ak je zamestnávateľ fyzickou osobou, alebo štatutárnym orgánom, ak je zamestnávateľ právnickou osobou, ak je na osobné plnenie odborných úloh bezpečnostného technika alebo autorizovaného bezpečnostného technika na svojich pracoviskách odborne spôsobilý a spĺňa podmienky podľa osobitného predpisu34c), alebo“

Poznámka pod čiarou k odkazu 34c) znie:

„34c) § 22 ods. 6 a 7 zákona č. 124/206 Z. z. o bezpečnosti a ochrane zdravia pri práci a o zmene a doplnení niektorých zákonov“

Pôvodné poznámky pod čiarou 34c) až 34k) sa náležite prečíslujú.

Pôvodné body 1 a 2 sa prečíslujú na body 2 a 3.

5. V § 30a ods. 3 písm. a) bod 2 sa slová „dostatočný počet“ nahrádzajú slovami „prostredníctvom dostatočného počtu“, slovo „lekár“ sa nahrádza slovom „lekárom“, slová „verejného zdravotníka“ sa nahrádzajú slovami „verejným zdravotníkom“, slová „bezpečnostného technika“ sa nahrádzajú slovami „bezpečnostným technikom“ a slová „autorizovaného bezpečnostného technika“ sa nahrádzajú slovami „autorizovaným bezpečnostným technikom“.

6. V § 30a ods. 3 písm. a) bod 3 sa slová „minimálny tím“ nahrádzajú slovami „prostredníctvom minimálneho tímu“.

7. V § 30a ods. 4 sa za slová „Ak zamestnávateľ“ dopĺňajú slová „nevykonáva pracovnú zdravotnú službu podľa ods. 3 písm. a) bod 1“.

**Čl. II**

Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení zákona č. 309/2007 Z. z., zákona č. 140/2008 Z. z., zákona č. 132/2010 Z. z., zákona č. 136/2010 Z. z., zákona č. 470/2011 Z. z., zákona č. 154/2013 Z. z., zákona č. 308/2013 Z. z., zákona č. 58/2014 Z. z. a zákona č. 204/2014 Z. z. sa mení a dopĺňa takto:

1. V § 22 ods. 6 písm. a) sa slovo „päť“ nahrádza slovom „pätnásť“.

2. V § 22 ods. 6 písm. b) sa číslica „19“ nahrádza číslicou „50“.

**Čl. III**

Tento zákon nadobúda účinnosť 1. septembra 2015.